คุณคะ มดลูกหงายคืออะไรคะ แล้วอันตรายไหมคะ มีผลกระทบต่อคนที่ยังไม่เคยมีบุตรไหมคะ
สวัสดีค่ะ มดลูกเป็นอวัยวะในส่วนการสืบพันธุ์ของเพศหญิง ลักษณะและขนาดประมาณลูกชมพู่ ซึ่งการวางตัวของมดลูกในร่างกายผู้หญิงมีหลายแบบ ทั้งแบบวางตรงๆ เป็นแนวเดียวกับร่างกาย วางคว่ำ วางหงาย ซึ่งไม่ได้มีแบบใดที่เป็นโรค เหมือนเป็นแค่ความแตกต่างในแต่ละคนเท่านั้น ไม่ได้มีอันตรายและไม่ว่าจะมีมดลูกลักษณะแบบใดก็สามารถตั้งครรภ์ มีบุตรได้ตามปกติ เพียงแต่ว่าแพทย์จะทราบไว้เพื่อเวลาเอาไว้ตรวจภายใน คลำดูลักษณะมดลูก หรือเวลาทำคลอดจะได้ทำได้ตรงกับรูปแบบมดลูกของแต่ละคนค่ะ